Ir-Regolament tal-Kummissjoni (KEE) Nru 3019/82
tal-11 ta' Novembru 1982
li jemenda għad-disa’ darba r-regolament (KEE) Nru 2730/81 li jwaqqaf lista ta' aġenziji f pajjiżi importaturi li m'humiex membri li għandhom id-dritt li joħorġu sejħa għal offerti fis-settur tal-ħalib u tal-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq fil-ħalib u prodotti tal-ħalib [1], kif l-aħħar emendat bir-Regolament (KEE) Nru 1183/82 [2], u b'mod partikolari Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 2556/82 [4], waqqaf lista ta' aġenziji f'pajjiżi importaturi li m'humiex membri li għandhom id-dritt li joħorġu inviti għall-offerti fis-settur tal-ħalib u tal-prodotti tal-ħalib;
Billi fid-dawl tat-tagħrif l-aktar riċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi kkonċernati u n-natura uffiċjali ta' l-aġenziji in kwistjoni dan ir-Regolament għandu jiġi emendat;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat li Jiġġestixxi l-Ħalib u l-Prodotti tal-Ħalib,
ADOTTAT DAN IR-REGOLAMENT
Artikolu 1
L-Anness li jinsab mar-Regolament (KEE) Nru) 2730/81 qiegħed jiġi emendat kif ġej:
Il-lista ta' organizzazzjonijiet li joħorġu għandha tkun mitmuma biż-żieda ta' l-organizzazzjonijiet li ġejjin, bid-dħul isir skond l-ordni alfabetiku tal-pajjiż importatur:
1.2 Pajjiż importatur | Organizzazzjoni li toħroġ |
St Kitts-Nevis | Government Supply Office Basseterre |
West Indies | St Kitts-Nevis West Indies |
Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppublikat fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta' Novembru 1989.